Eiropas Parlamenta rezolūcija par Dohas sarunu kārtas izvērtējumu pēc PTO Vispārējās padomes 2004.gada 1.augusta lēmuma (2004/2138(INI))



Oficiālais Vēstnesis 092 E , 20/04/2006 Lpp. 0397 - 0402



P6_TA(2005)0179 Situācija Kirgizstānā un Centrālāzijā Eiropas Parlamenta rezolūcija par stāvokli Kirgizstānā un Centrālāzijā Eiropas Parlaments, - ņemot vērā iepriekšējās rezolūcijas par Kirgizstānu un Centrālāzijas republikām, - ņemot vērā partnerattiecību un sadarbības nolīgumu ar Kirgizstānu, Kazahstānu un Uzbekistānu, kas jau ir stājies spēkā, - ņemot vērā partnerattiecību un sadarbības nolīgumus ar Tadžikistānu un Turkmenistānu, kas ir parakstīti, bet vēl nav ratificēti, - ņemot vērā Komisijas sagatavoto Stratēģijas dokumentu Centrālāzijai 2002. –2006. gadam, - ņemot vērā tā 2005. gada 28. aprīļa rezolūciju par 2004. gada pārskatu par cilvēktiesībām pasaulē un ES politiku šajā sakarā [1], - ņemot vērā Prezidentūras 2005. gada 4. marta paziņojumu Eiropas Savienības vārdā par parlamenta vēlēšanām Kirgizstānā, - ņemot vērā Augstā pārstāvja kopējās ārpolitikas un drošības politikas jautājumos Ksavjēra Solanas 2005. gada 21. un 25. marta paziņojumus par stāvokli Kirgizstānā, - ņemot vērā Prezidentūras 2005. gada 30. marta deklarāciju Eiropas Savienības vārdā par stāvokli Kirgizstānā, - ņemot vērā EDSO paziņojumus par stāvokli Kirgizstānā, - ņemot vērā Reglamenta 103. panta 4. punktu, A. tā kā pēdējā laikā Centrālāzijas republikās ir notikušas apstrīdamas vēlēšanas, turklāt no starptautisko novērotāju ziņojumiem skaidri izriet, ka tās nav atbildušas starptautiskiem standartiem; B. tā kā ievērojamu protesta akciju rezultātā, kuras notika Kirgizstānā pēc divām vispārējo vēlēšanu kārtām 2005. gada 27. februārī un 13. martā, tika gāzts prezidents Askars Akajevs, kurš pēc savas bēgšanas uz Maskavu 2005. gada 4. aprīlī ir parakstījis paziņojumu par savu atkāpšanos; C. tā kā jaunievēlētais Kirgizstānas parlaments, kura ievēlēšanu ir apstiprinājusi Centrālā velēšanu komisija, 2005. gada 11. aprīlī ir nolēmis apstiprināt prezidenta Akajeva atkāpšanos; D. ņemot vērā lēmumu 2005. gada 10. jūlijā rīkot valsts prezidenta vēlēšanas, E. ārkārtīgi norūpējies par nestabilo drošības situāciju, kas turpina pastāvēt, neskatoties uz relatīvi mierīgo demonstrāciju norisi 2005. gada martā, kuras galvenokārt ir izraisījis sliktais stāvoklis ekonomikas un sociālajā jomā, F. tā kā vēlēšanu process Kirgizstānā ir izmēģinājuma gadījums, kas veiksmes gadījumā varētu sagatavot vajadzīgās demokrātiskās pārmaiņas un institucionālās un ekonomikas reformas visās pārējās Centrālāzijas valstīs; G. atzinīgi vērtējot EDSO centienus saistībā ar starpnieka lomas uzņemšanos starp politiskajiem spēkiem un ar parlamenta vēlēšanām 2005. gada februārī un martā, kā arī EDSO iesniegto rīcības plānu stabilitātes un drošības nodrošināšanai valstī vēlēšanu kampaņas laikā un pēc tās, H. tā kā lielākajā daļā Centrālāzijas valstu notiek cilvēktiesību pārkāpumi, jo īpaši tādēļ, ka tajās nav nepieciešamās tiesu sistēmas un tādēļ, ka opozīcijā esošās politiskās partijas, pilsoniskās sabiedrības neatkarīgās organizācijas un plašsaziņas līdzekļu brīvība ir pakļautas ierobežojumiem; I. patiesi norūpējies par pārējo Centrālāzijas valstu valdību reakciju sakarā ar revolūciju Kirgizstānā, kas cenšas pieņemt stingrākus likumus, lai novērstu līdzīgus notikumus šajās valstīs, J. tā kā Centrālāzijas republikas tiek uzskatītas par nozīmīgiem sabiedrotajiem cīņā pret starptautisko terorismu, narkotiku tirdzniecību un reliģisko fundamentālismu, un tām ir izšķiroša nozīme enerģētikas politikas jomā; 1. paziņo par tā nodomu atbalstīt pašreizējās demokrātiskās pārmaiņas Kirgizstānā, brīvību efektīvu īstenošanu — jo īpaši pamattiesību, vārda brīvības, brīvības kritizēt režīmu un preses brīvības īstenošanu —, kā arī īstas un pārskatāmas vēlēšanas; 2. uzslavē Kirgizstānas pilsoniskās sabiedrības centienus, reaģējot uz ilggadējo apspiešanu un kā nepieciešamību panākt patiesas pārmaiņas; uzskata, ka līdzīgas vēlmes ir vērojamas arī šā reģiona citu valstu pilsoniskajās sabiedrībās; 3. uzskata, ka īsts demokratizācijas process Kirgizstānā varētu būt teicama priekšzīme citām Centrālāzijas valstīm; 4. aicina Padomi un Komisiju sadarboties ar EDSO un vajadzības gadījumā atbalstīt un palīdzēt šai organizācijai un jaunieceltajiem Kirgizstānas valsts varas iestādēm, īstenojot grūto uzdevumu galveno priekšnosacījumu sagatavošanā un noteikšanā, lai nodrošināto gaidāmo prezidenta vēlēšanu brīvu un taisnīgu norisi; 5. aicina Kirgizstānas pagaidu valdību turpināt demokrātiskās pārmaiņas, uzsākot uz dialogu vērstu politiku un valsts iekšējo izlīgumu, un rūpēties par sabiedrisko kārtību; 6. aicina Kirgizstānas iestādes darīt visu iespējamo, lai uzsāktu patiesu valsts demokratizācijas procesu, kas pamatojas uz patiesu daudzpartiju sistēmu, cilvēktiesību ievērošanu un tiesiskumu; šajā sakarā atzinīgi novērtē konstitucionālo reformu visaptveroša procesa uzsākšanu, kura mērķis ir pašos pamatos grozīt iepriekšējās varas sistēmas; 7. vērš Kirgizstānas valsts iestāžu uzmanību uz to, ka ir nepieciešams saglabāt labas attiecības mazākumtautību starpā; 8. mudina Komisiju meklēt veidu, kā stiprināt partnerattiecību un sadarbības nolīgumu ar Kirgizstānu un piemērot to jaunajiem apstākļiem, nosakot demokrātijas un ekonomikas etalonus, kas uzlabotu attiecības; 9. aicina Padomi un Komisiju formulēt un pieņemt kopēju stratēģiju Centrālāzijas republikām, lai izveidotu visaptverošu un saskaņotu īstermiņa un vidēja termiņa pieeju attiecībās ar visu reģionu; 10. mudina Komisiju izvērst TACIS demokrātijas veicināšanas programmas Centrālāzijā ar mērķi stiprināt pilsonisko sabiedrību un atbalstīt atklātu un pārskatāmu iestāžu veidošanas procesu; 11. aicina Komisiju ar Centrālāzijas republikām saistītos jautājumus iekļaut demokrātijas un cilvēktiesību iniciatīvas prioritātēs un īpašu uzmanību pievērst politiski ieslodzīto atbrīvošanai un plašsaziņas līdzekļu neatkarībai; 12. uzdod tā priekšsēdētājam nosūtīt šo rezolūciju Padomei un Komisijai, Kirgizstānas valsts prezidentam, valdībai un parlamentam, kā arī EDSO. [1] Pieņemtie teksti, P6_TA(2005)0150. --------------------------------------------------